Sosialiministeriön lausunto arvojärjestysehdotuksesta n:o 1
SOSIALIMINISTERIÖN

KANSLIA

Helsingissä,

lokakuun 1 p:nä 1920.

N:o 1013.

Valtioneuvoston kanslian

Kansliapäällikölle.

  Kansliapäällikön kirjelmän johdosta viime syyskuun 25 päivältä N:o 745 saan täten kunnioittaen ilmoittaa, että asetusehdotus, sisältävä Suomen tasavallan arvojärjestyksen, on Sosialiministeriön alaisiin virastoihin nähden muuten oikea, paitsi että kuudennen arvoluokan kohdalta on poistettava "Alkoholikemisti", jollainen virka lakkautettiin samalla kuin Sosialihallituksen raittiusosasto perustettiin, ja suomenkieliseen tekstiin seitsemännen luokan kohdalle on korjattava "Sosialihallituksen köyhäinhoidon aputarkastaja" Sosialihallituksen köyhäinhoidon apulaistarkastajaksi sekä ruotsinkieliseen tekstiin neljännen luokan kohdalle "överinspektor i Socialstyrelsen" muotoon överinspektör i Socialstyrelsen.

Niilo Aulamies

Sosialiministeriön kansliapäällikkö.

N:o 85/397 K.D.Sos.M. 1920.

</div>

Lähde
 Kansallisarkistossa oleva valtioneuvoston kirjaajankonttorin arkiston saapuneet kirjeasiakirjat kirjeakti 309/448 KD 1919.

Arvojärjestyskomitean asiakirjat